ຮອງນາຍົກລັດຖະມົນຕີຫວຽດນາມ ເວືອງດິງເຫ້ວ
ໄດ້ໃຫ້ການຕ້ອນຮັບທ່ານນາງ Naoko Ishii ປະທານກອງທຶນສິ່ງແວດລ້ອມທົ່ວໂລກ
ຕອນບ່າຍວັນທີ 24/2, ຢູ່ຮ່າໂນ້ຍ, ທ່ານຮອງນາຍົກລັດຖະມົນຕີຫວຽດນາມ ເວືອງດິງເຫ້ວ ໄດ້ໃຫ້ການຕ້ອນຮັບທ່ານນາງ Naoko Ishii ປະທານກອງທຶນສິ່ງແວດລ້ອມທົ່ວໂລກ ມາຢ້ຽມຢາມ ແລະ ເຮັດວຽກຢູ່ຫວຽດນາມ. ທີ່ການຕ້ອນຮັບ, ທ່ານຮອງນາຍົກລັດຖະມົນຕີຫວຽດນາມ ເວືອງດິງເຫ້ວ ຢືນຢັນວ່າ ຫວຽດນາມຍາມໃດກໍສູ້ຊົນກາຍເປັນສະມາຊິກອັນຕັ້ງໜ້າ, ມີຄວາມຮັບຜິດຊອບຂອງບັນດາອົງການຈັດຕັ້ງສາກົນ ຊຶ່ງຫວຽດນາມໄດ້ເຂົ້າຮ່ວມ, ພິເສດແມ່ນກ່ຽວຂ້ອງເຖິງບັນຫາສິ່ງແວດລ້ອມ ຕິດພັນກັບການປ່ຽນແປງຂອງດິນຟ້າອາກາດ. ສ່ວນທ່ານນາງ Naoko Ishii ຢືນຢັນວ່າ ຈະຮ່ວມເດີນທາງພ້ອມກັບລັດຖະບານຫວຽດນາມໃນບັນຫາຮັກສາສິ່ງແວດລ້ອມ. ທ່ານນາງຍັງສະແດງຄວາມພາກພູມໃຈເມື່ອເຫັນວ່າ ດ້ວຍການໜູນຊ່ວຍຂອງກອງທຶນ, ຫວຽດນາມໄດ້ຕັ້ງໜ້າສະແດງບົດບາດນຳໜ້າໃນການປະຕິບັດໂຄງການຮູບແບບນະຄອນໝັ້ນຄົງ ຊຶ່ງແມ່ນຮູບແບບທີ່ກອງທຶນສິ່ງແວດລ້ອມທົ່ວໂລກຈະທະວີຄູນຢູ່ບັນດາປະເທດໃນວົງວຽນຕໍ່ໄປ.
(ແຫຼ່ງຄັດຈາກ VOV)